Säteilytietojen tallentaminen, hukkakuvien seuranta ja arkistointi

Potilaskohtaisten säteilytietojen tallentaminen perustuu potilaan saaman säteilyannoksen jäljitettävyyden vaatimukseen. Natiivitutkimusten (ml. hammaskuvaukset ja mammografiat), tietokonetomografia- ja angiografiatutkimusten potilaskohtaisten annostietojen keräämiseen käytetään Radimetrics-annoskeräysohjelmistoa (ks. menettelyohje 11). Radiologiseen tietojärjestelmään (neaRis) tallennetaan säteilytutkimuksesta/-hoitotoimenpiteestä potilaalle annettu isotooppiaktiivisuus sekä potilaan paino niissä tutkimuksissa, joissa painotieto ei mene suoraan kuvauslaitteelta.

Eksponointien/hukkakuvien lukumäärän tallentaminen

Säteilytutkimuksen/-hoitotoimenpiteen eksponointien lukumäärä (yhteenlaskettuna hylätyt ja informatiiviset) tallennetaan neaRis-järjestelmään ”Kuvaus”-välilehdelle tutkimustietojen ”Kokonaiseksponoinnit” -sarakkeelle. Tämän lisäksi tallennetaan hukkaeksponointien (hylätyt) lukumäärä ”Hukat-sarakkeelle” sekä lisätään hylkäyksen syy.

Hukkakuvien arkistointi

Hukkakuvia ei arkistoida potilaskohtaiseen digitaaliseen arkistoon. Säteilyturvallisuuspoikkeamissa ja ”läheltä piti” -tilanteissa otetut kuvat säilytetään efektiivisen annoksen arviointia varten.

Hukkakuvaseurantajakson toimenpiteet

Kuvantamisen palvelualueen itsearviointisuunnitelman (menettelyohje 12) mukaisesti hukkakuvien lukumäärää, hylkäyksen syitä ja jakaantumista eri tutkimuksissa kartoitetaan vuosittain.